CELEX: 32020D0534
Language: lv
Date: 2020-04-16 00:00:00
Title: Komisijas Īstenošanas lēmums (ES) 2020/534 (2020. gada 16. aprīlis), ar ko aptur pieteikumu uz dalību esošajos Eiropas references tīklos izskatīšanu (Dokuments attiecas uz EEZ)

17.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 119/18
               
            
         KOMISIJAS ĪSTENOŠANAS LĒMUMS (ES) 2020/534
         (2020. gada 16. aprīlis),
         ar ko aptur pieteikumu uz dalību esošajos Eiropas references tīklos izskatīšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 9. marta Direktīvu 2011/24/ES par pacientu tiesību piemērošanu pārrobežu veselības aprūpē (1) un jo īpaši tās 12. panta 4. punkta b) un c) apakšpunktu,
         tā kā:
         
                     (1)
                  
                  
                     Komisijas Īstenošanas lēmums 2014/287/ES (2) nosaka kritērijus Eiropas references tīklu (“tīkli”) un to dalībnieku izveidošanai un izvērtēšanai, kā arī informācijas un zināšanu apmaiņas veicināšanai saistībā ar šādu tīklu izveidi un izvērtēšanu Minētā lēmuma 6. pantā dalībvalstis aicinātas izveidot dalībvalstu padomi, kas lemj, vai apstiprināt priekšlikumus attiecībā uz tīkliem, to dalībniekus un tīkla darbības izbeigšanu. Dalībvalstis izveidoja dalībvalstu padomi, kura vēlāk 2016. gada decembrī apstiprināja 23 tīklus un 2017. gada februārī vēl vienu tīklu. Visi tīkli darboties sāka 2017. gadā.
                  
               
                     (2)
                  
                  
                     Ar Komisijas Īstenošanas lēmumu (ES) 2019/1269 (3) Īstenošanas lēmums 2014/287/ES tika grozīts un cita starpā tika ieviests katra atsevišķa tīkla padomes jēdziens un noteikti termiņi, kuros šīm padomēm jāsniedz atzinuma projekts un galīgais atzinums par dalības pieteikumiem.
                  
               
                     (3)
                  
                  
                     Tādējādi Īstenošanas lēmuma 2014/287/ES 8. pantā noteikta procedūra attiecībā uz pieteikumiem dalībai esošajos tīklos, arī konkrēti termiņi, kas jāievēro tīklu padomēm un veselības aprūpes sniedzējiem, kuri iesniedz pieteikumu.
                  
               
                     (4)
                  
                  
                     Uzaicinājums iesniegt pieteikumus uz dalību esošajos tīklos tika izsludināts 2019. gadā, un patlaban notiek saņemto pieteikumu novērtēšana.
                  
               
                     (5)
                  
                  
                     Sakarā ar Covid-19 pandēmijas uzliesmojumu veselības aprūpes sniedzēju un veselības aprūpes speciālistu pūliņi Savienībā ir pilnībā veltīti pašreizējās sabiedrības veselības krīzes risināšanai. Ar vairākiem dažādu tīklu padomju pieprasījumiem Komisijai ticis darīts zināms, ka minēto ārkārtas apstākļu dēļ šīs padomes un pieteikumu iesniedzēji Īstenošanas lēmuma 2014/287/ES 8. pantā noteiktos termiņus nespēj ievērot.
                  
               
                     (6)
                  
                  
                     Lai novērtēšanas procedūru pienācīgi turpinātu pēc tam, kad beigušies ar minēto sabiedrības veselības ārkārtas situāciju saistītie ārkārtas apstākļi, to pieteikumu uz dalību esošajos tīklos izskatīšana, kuri 2020. gada 31. martā vēl nebija izskatīti, būtu jāaptur no 2020. gada 1. aprīļa līdz 2020. gada 31. augustam. Lai nodrošinātu pilnīgu pārredzamību, Komisijas dienestiem būtu visas tīklu padomes, pieteikumu iesniedzēji un dalībvalstis jāinformē par šo apturēšanu un tās iemesliem.
                  
               
                     (7)
                  
                  
                     Lai kliedētu neskaidrību par pandēmijas laikā vēl neizskatītajiem pieteikumiem, šim lēmumam būtu jāstājas spēkā nākamajā dienā pēc tā publicēšanas.
                  
               
                     (8)
                  
                  
                     Juridiskās noteiktības labad šis lēmums būtu jāpiemēro ar atpakaļejošu spēku no 2020. gada 1. aprīļa.
                  
               
                     (9)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Direktīvas 2011/24/ES 16. pantu,
                  
               IR PIEŅĒMUSI ŠO LĒMUMU.
         
            1. pants
            To pieteikumu uz dalību esošajos Eiropas references tīklos izskatīšanu, kuri 2020. gada 31. martā vēl nebija izskatīti, aptur no 2020. gada 1. aprīļa līdz 2020. gada 31. augustam.
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            To piemēro no 2020. gada 1. aprīļa.
         
         
            Briselē, 2020. gada 16. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 88, 4.4.2011., 45. lpp.
         
         
            (2)  Komisijas 2014. gada 10. marta Īstenošanas lēmums 2014/287/ES, ar ko nosaka kritērijus Eiropas references tīklu un to dalībnieku izveidošanai un izvērtēšanai, kā arī informācijas un zināšanu apmaiņas veicināšanai saistībā ar šādu tīklu izveidi un izvērtēšanu (OV L 147, 17.5.2014., 79. lpp.).
         
            (3)  Komisijas 2019. gada 26. jūlija Īstenošanas lēmums (ES) 2019/1269, ar ko groza Īstenošanas lēmumu 2014/287/ES, ar ko nosaka kritērijus Eiropas references tīklu un to dalībnieku izveidošanai un izvērtēšanai, kā arī informācijas un zināšanu apmaiņas veicināšanai saistībā ar šādu tīklu izveidi un izvērtēšanu (OV L 200, 29.7.2019., 35. lpp.).